kardosdrur/scandi-wiki huggingface dataset:
Multinationalt selskab

Et multinationalt selskab er et firma, som har en omfattende økonomisk virksomhed i flere lande, i form af ejerskab til eller kontrol over produktionsselskaber (og/eller distributionsnet).

Nogle multinationale selskaber 
 Microsoft
 Bombardier
 Shell
 Colgate-Palmolive
 Nestlé
 Unilever
Janove Ottesen

Janove Ottesen (født 27. august 1975) er forsanger i det norske polka/punk band Kaizers Orchestra. Han bor sammen med sin kone, søn og datter i Stavanger i Norge.
Som forsanger og frontfigur i "Kaizers Orchestra" må Janove "Sjakalen Kaizer" Ottesen leve op til en rolle som en ægte pin up figur, og det er tydeligt at han er den absolut mest elskede person på scenen.

Janove har ud over sin post som forsanger i Kaizers Orchestra også sit eget soloprojekt, med hvilket han har udgivet CD'en Francis' Lonely Nights

Sangere fra Norge
Kaizers Orchestra
Svogerslev

Svogerslev er en by på Østsjælland med , beliggende i Svogerslev Sogn ca. 5 kilometer vest for Roskilde. Byen ligger i Roskilde Kommune og tilhører Region Sjælland.

Navnet Svogerslev betyder formentlig "Suauers Levn" og henviser til et område, der har tilhørt en storbonde ved navn Suauer. Forklaringen på oprindelsen er første gang nævnt i 1257.

Byens miljø og næringsliv 

Svogerslev består primært af villaer med haver, men har også en ældre landsbykerne situeret omkring et gadekær. Enkelte hovedbygninger fra tidligere gårde er også stadig at finde i byen. Der er også enkelte tætte lave boligbebyggelser i byen. Erhvervet består af mindre produktionsvirksomhed og detailhandel.

Erhvervslivet i byen er centreret omkring byens centrum øst for kirken med en Netto og et butikscenter med tilhørende tankstation. I butikscenteret, er der bl.a. er en bager, Meny, et pizzeria, en tøjbutik og en frisør. Byen huser også to ejendomsmæglere og endnu en frisør. På hovedgaden overfor centret ligger også Svogerslev Kro, der er en landevejskro anlagt i 1600-tallet. Kroen fik status som Kongelig Privilegeret Landevejskro i 1727, hvor postvognen til Hornsherred kom fra Roskilde og gjorde holdt her for at hvile sig samt skifte heste.

Der er et rigt foreningsliv i byen med både spejder, fodbold, håndbold, tennis, petanque, gymnastik og meget mere. 

Den lokale skole er fordelt på hhv. 2 og 3 spor på de forskellige årgange, og indeholder en flittigt benyttet teatersal.

Kilder
Evighedstabellen for dansk fodbold

Evighedstabellen for dansk fodbold er alle kampe, der er spillet i den bedste danske fodboldrække slået sammen til en tabel, så man kan se, hvem der har været bedst gennem tiderne. Sæsonerne fra 1928/1929 til og med efteråret kampe af 2019/2020 er medregnet. Dog er de fem turneringer, der blev spillet under 2. verdenskrig, ikke medregnet, da de foregik som en knock-out-turnering og ikke en liga. 1927/1928 sæsonen er ligeledes ikke medregnet, da den blev annulleret af DBU, da Frem, B 1903 og B.93 endte på samme pointantal - en situation man ikke dengang havde regler for. Knock-out-kampene i forbindelse med Europa-playoff, nedryknings-playoff samt Superliga-playoff, der har været afviklet siden omstruktureringen af Superligaen i sæsonen 2016/2017, er heller ikke medregnet i tabellen.

Tabellen er opdateret til og med efterårshalvsæsonen i sæson 2019/2020.

Denne tabel er sidst opdateret 18. december 2019

Noter 

Fodbold i Danmark
Hohmann-bane

En Hohmann-bane er en af de mest brændstofbesparende, men samtidig også den langsomste "rejserute" for et rumfartøj, som skal rejse mellem to (omtrent) cirkel-formede omløbsbaner omkring det samme centrale himmellegeme. Denne bane er opkaldt efter den tyske videnskabsmand Walter Hohmann, som offentliggjorde en afhandling om emnet i 1925. I sovjetisk litteratur ses denne bane ofte omtalt som en Hohmann-Vetchinkin-bane, fordi matematikeren V.P. Vetchinkin beskrev den samme type bane i en række offentlige foredrag om interplanetariske rejser, som han holdt i årene 1921-1925.

Princippet i en Hohmann-bane 

En Hohmann-bane er lige netop halvdelen af den ellipseformede omløbsbane, som lige akkurat tangerer de to cirkelrunde omløbsbaner. På tegningen til højre ses to planeter, 1 og 3, der kredser om den samme stjerne i midten: Hohmann-banen fører væk fra den inderste planet ved 1 og følger halvdelen af den gule ellipse, indtil den møder den yderste planet ved 3. Samme ellipse-kurve kan bruges til rejser fra planeten ved 3, tilbage til planeten ved 1.

Ved rumrejser mellem to planeter må afrejsetidspunktet vælges sådan, at rumfartøjet og "destinations-planeten" ankommer til deres fælles mødepunkt (omtrent) samtidig — afrejsen skal derfor ske, når de to planeter står i en bestemt indbyrdes position i Solsystemet, og det sker med regelmæssige mellemrum; for rejser fra Jorden til Mars indtræffer disse "gunstige tidspunkter" omtrent hver 25. måned.

Tid og brændstoføkonomi 
Hohmann-banen er velegnet til f.eks. rumflyvninger fra Jorden til en af de andre små stenplaneter i Jordens nærhed. Flyvninger til de andre planeter længere ude i vort Solsystem vil tage for lang tid med en Hohmann-bane (strømforsyning og andre systemer om bord har en begrænset "levetid", selv i ubemandede rumfartøjer), så til sådanne rumflyvninger benytter man en hurtigere, men mere brændstofkrævende "rute", og/eller benytter tyngdekraften af store planeter som Jupiter til at vinde ekstra fart undervejs.

Hohmann-banen er næsten altid den mest brændstoføkonomiske måde at rejse mellem to omløbsbaner omkring det samme centrale himmellegeme, men for rejser mellem omløbsbaner, hvis halve storakser har et indbyrdes forhold på 12 til 1 eller mere, kan en såkaldt bielliptisk overføringsbane i visse tilfælde vise sig mindre brændstofkrævende end den tilsvarende Hohmann-bane.

Himmelmekanik
Rumfart
Richard E. Hoagland

Richard E. Hoagland er en amerikansk ambassadør. Fra 16. oktober 2003 til 31. august 2006 fungerede han som ambassadør til Tajikistan.

I 2006 indstillede den amerikanske administration Hoagland som efterfølger på ambassadørposten til Armenien efter at den tidligere mand på posten, den erfarne karrierediplomat John Marshall Evans, maj samme år var blevet hjemkaldt før tid da han i en tale havde beskrevet det tyrkiske mord på 1,5 millioner armenere som “folkedrab” – en hjemkaldelse der af armenere i vid udstrækning blev tolket som en straf for at have anerkendt Det armenske folkedrab , hvilke ikke er officiel amerikansk politik. Udnævnelsen af Hoagland er imidlertid blevet mødt med udbredte reservationer, ikke mindst blandt amerikanere med armensk bagrund og af amerkansk-armenske organisationer, så som Armenian National Committee of America. Hoagland anses for ikke at sympatisere med den armenske sag og for ikke at anerkende det armenske folkedrab. Amerikanske ambassadøre skal accepteres af senatet, hvilket normalt er blot en formsag, men den 12. september 2006, blokerede den amerikanske senator fra New Jersey Robert Menendez for udnævnelsen af Hoagland med reference til en manglende officiel anerkendelse af det armenske folkedrab.

Med indsættelsen af en ny kongress 31. december 2006, udløb nominering af Hoagland officiel, og den 9. januar 2007 blev Hoagland genfremsat som ambassadør til Yerevan.

En meningsmåling fra slutningen af december 2006, starten af januar 2007, foretaget af Armenian National Committee of America, viste at 97% af amerikanskere med armensk baggrund modsætter sig indsættelsen af Hoagland som ambassadør til Armenien.

Referencer 

Diplomater fra USA
Tjek fødselsår
Six Flags

Six Flags () er verdens største operatør af forlystelsesparker. Virksomheden har hovedkontor i New York og driver i alt 30 parker, hvor de 24 af dem bærer navnet "Six Flags". Navnet stammer fra åbningen af den første park, der skete i Texas i 1961, hvor delstaten havde haft seks forskellige flag i løbet af dens historie.
Man har tidligere haft parker i Europa, men disse blev solgt fra i 2004, hvorfor man i dag kun driver parker i USA, Mexico og Canada. Der er dog nu planer om at åbne parker i Kina og Abu Dhabi inden alt for længe.

I virksomhedens park i New Jersey, USA, ligger verdens højeste rutsjebane, Kingda Ka.

Referencer 

Hotel-, restaurant- og turistvirksomheder fra USA
Virksomheder i New York City
Forlystelsesparksvirksomheder
Hans Nielsen (bokser)

Hans Jakob Nielsen (2. september 1899 i Næstved – 6. februar 1967 i Aalborg) var en dansk amatørbokser i letvægt. Hans Nielsen er den hidtil eneste danske bokser, der har vundet guldmedalje ved de Olympiske Lege.

Hans Nielsen vandt det danske mesterskab i fjervægt i 1920 for AK Jyden i Ålborg. I 1921 stillede Hans Nielsen op for IF Sparta og vandt det danske mesterskab i letvægt. Han skiftede herefter tilbage til AK Jyden, og vandt følgende det danske mesterskab i letvægt i 1923 og 1924. Han vandt 4 jyske mesterskaber (1920 i fjervægt, og 1922-1924 i letvægt).

Hans Nielsen blev udtaget til Sommer-OL i 1920 i fjervægtsklassen, men tabte i turneringens anden runde til James Carer fra USA. Ved sommerolympiaden i 1924 i Paris deltog Hans Nielsen atter i bokseturnerigen, og denne gang nåede han finalen, hvor han besejrede argentineren Alfredo Copello.

Ved Sommer-OL 1928 deltog Hans Nielsen atter i letvægt, men tabte i semifinalen til den senere guldvinder Carlo Orlandi. På daværende tidspunkt var der kamp mellem de tabende semifinalister, og da Nielsen tabte bronzekampen, modtog han ingen medalje i 1928.

Hans Nielsen blev aldrig professionel.

Eksterne henvisninger 
 

 JABU's oversigter over Jyske mestre 
 DABU's oversigt over Danske Mestre
 IOC's officielle rapport fra olympiaden 1924

Boksere fra Danmark
Olympiske mestre fra Danmark
Olympiske boksere fra Danmark
Personer fra Næstved
Boksere ved sommer-OL 1924
Boksere ved sommer-OL 1928
Kingda Ka

Kingda Ka er en rutsjebane beliggende i  forlystelsesparken Six Flags Great Adventure i New Jersey, USA og åbnede 20. maj 2005. Rutsjebanen er bygget af det schweiziske firma Intamin Amusement Rides. Den er verdens højeste (139 meter) og var også verdens hurtigste (ca. 206 km/t), indtil Formula Rossa i Ferrari World overtog pladsen, da den blev bygget i november 2010. Kingda Ka accelerer fra 0 til 206 km/t på 3,5 sek., hvilket gør den til verdens andenhurtigste rutsjebane (Formula Rossa 240 km/t på 4,9 sekunder). Rutsjebanen anvender en hydralisk launch, som via otte 500 hk motorer trækker i stålkablet der er tilkoblet vogntoget. Således nås tophastigheden på 206 km/t på 3,5 sek, hvilket er hurtigere end accelerationen i en formel 1 bil.

Rekorder 
 Verdens højeste rutsjebane (139 meter)
 Verdens højeste drop på en rutsjebane (127,4 meter)
 Verdens 2. hurtigste rutsjebane (206 km/t) (verdens hurtigste maj 2005 - november 2010)

Eksterne henvisninger 

 Kingda Ka på sixflags.com

Noter 

Rutsjebaner
Bygninger, konstruktioner og anlæg i New Jersey
Etableret i 2005
Favrskov

Favrskov har flere betydninger:

 Favrskov Kommune – en dansk kommune.
 Favrskov (Holsted Sogn) – en bebyggelse og et ejerlav i Holsted Sogn, Vejen Kommune
 Favrskov (Kerte Sogn) – en bebyggelse og et ejerlav i Kerte Sogn, Assens Kommune
 Favrskov (hovedgård) – en hovedgård i Lyngå Sogn, Favrskov Kommune
Katrine Jensenius

Katrine Jensenius (7. december 1947) er en dansk skuespiller.
Hun er barnebarn af den humoristiske tegner Herluf Jensenius. Katrine Jensenius medvirkede i slutningen af 1960'erne i alternative teatergrupper som Secret Service og Boom In. Hun er autodidakt . I 1977 var hun medstifter af Natholdet og dannede par med Anne Marie Helger i Coma Sisters, der optrådte i Kim Larsens og Erik Clausens omrejsende Cirkus Himmelblå.
Hun har haft roller hos Jytte Abildstrøm i Riddersalen. På TV spillede hun Nanas mor i serien "Nana"og var 2000-01 med i serien "Hotellet". I mange år har hun dannet par med rockmusikeren fra Gasolin', Wili Jønsson.
I 2003 spillede hun med i TV2s julekalender "Jesus og Josefine".

Film 
 Ang.: Lone (1970)
 Desertøren (1971)
 Narko - en film om kærlighed (1971)
 Et døgn med Ilse (1971)
 Prins Piwi (1974)
 Felix (1982)
 Rocking Silver (1983)
 Camping (1990)
 Grev Axel (2001)
 Inkasso (2004)
 Den Rette Ånd (2005)

Referencer

Eksterne henvisninger 
 

Skuespillere fra Danmark
Høgholt (Visborg Sogn)

Høgholt er en proprietærgård, der ligger ca. fem kilometer nordøst for Hadsund, i Visborg Sogn, Hindsted Herred, Ålborg Amt, Hadsund Kommune. Gården er dannet i 1931 ved udstykning fra Visborggaard.

Høgholt Gods er på 242 hektar med Frederiksgave.

Ejere af Høgholt 
 (1931) Knud greve Danneskiold-Samsøe
 (1931) Konsortium
 (1931-1961) C.O. Jørgensen
 (1961-1969) forskellige ejere
 (1969-1995) Jørgen Braad
 (1995-2022) Jesper Gregers Nielsen
 (2022-) Schnack Agro

Kilder 
 J. P. Trap: Danmark 5.udgave, Kraks Landbrug

Proprietærgårde
Etableret i 1931
Bygninger, konstruktioner og anlæg i Mariagerfjord Kommune
Huset

Huset har flere betydninger:

 Huset (Esbjerg)
 Huset-KBH (tidligere Huset i Magstræde)
 Huset (Århus)
 Huset (Aalborg)
 Huset (tv-program)
 Huset (tv-serie) - dansk tv-serie fra 2023
Polymorfisme

I biologi er en polymorfisme (eller polymorfi) en (DNA)-sekvens-variation. I modsætning til en mutation bliver den defineret som en ikke-sygdomsfremkaldende ændring eller en ændring fundet med en frekvens på mere end 1% i en population.

En polymorfisme kan være begrænset til blot et enkelt nukleotid.
Man taler så om en enkeltnukleotid-polymorfisme, på engelsk single nucleotide polymorphism (SNP).

Henvisning 
 J.T. den Dunnen og S.E. Antonarakis, "Nomenclature for the description of sequence variations", Human Genetics, 2000 (revideret 2001).

Genetik
Tom Køhlert

Tom Køhlert (født 30. april 1947) er tidligere træner for det danske fodboldhold Brøndby IF.

Køhlert var træner for Brøndbys førstehold i perioden 1980-1985, hvor han dermed også var med til at vinde klubbens første danske mesterskab. Derefter har har han vikariet som træner for holdet 3 gange, første gang i 1999 inden Åge Hareide tiltrådte som træner. 

Han vendte tilbage som vikarierende træner i det sidste halvår af 2002 inden Michael Laudrup tiltrådte som cheftræner i klubben. Her nåede Tom Køhlert at være med til at vinde endnu et mesterskab for Brøndby. Efter Laudrups tiltræden varetog Køhlert funktionen som talentchef og træner for 2. holdet.

Da René Meulensteen i januar 2007 fratrådte stillingen som cheftræner for Brøndby blev Køhlert atter udpeget som cheftræner. Han fortsatte i jobbet indtil vinterpausen i 2008-2009 sæsonen, hvor han stoppede efter at have ført Brøndby If op på 1. pladsen i Superligaen, halvvejs inde i sæsonen. Kent Nielsen overtog herefter cheftræner posten. 

Fodboldspillere fra Danmark
Fodboldspillere fra Brøndby IF
Fodboldtrænere fra Danmark
Fodboldtrænere fra Brøndby IF
Mainzelmännchen

Die Mainzelmännchen er seks tegnefilmsfigurer, der markerer reklamer på den tyske tv-kanal ZDF. De optræder her forud for og mellem de enkelte reklamer med alle mulige tænkelige og utænkelige små komiske indslag.

Mainzelmännchen så dagens lys første gang 1. april 1963. Ide og oprindeligt design stammede fra grafikeren Wolf Gerlach, der også gav de seks figurer navne: Anton, Berti, Conni, Det, Edi og Fritzchen. Selve navnet Mainzelmännchen blev oprindelig brugt om ZDF's hektisk arbejdende medarbejdere i Berlin og var et ordspil på ZDF's hovedsæde Mainz og Heinzelmännchen, en art små nisselignende væsener. Mainzelmännchen minder fremdeles om nisser, i det de er små og bærer frygiske huer.

De første Mainzelmännchen-episoder var i sort-hvid, men i 1967 gik man over til farver. I 1980 og 1990 skete der mindre optiske ændringer. Fra december 2003 tilnærmede man sig manga-stilen, ligesom hjælpemidlerne blev moderniserede. Ændringerne medførte nogle protester, men de blev ikke taget til følge.

Der er tidens løb lavet ca. 40.000 Mainzelmännchen-episoder, og hvert år kommer ca. 500 nye til. Det lyder måske voldsomt, men det skal bemærkes, at de enkelte episoder kun er på gennemsnitligt tre sekunder. Det er i sagens natur begrænset hvor meget, der kan fortælles på så kort tid, så producenten NFP (Neuen Film-Produktion GmbH) fra Wiesbaden laver en del episoder i to dele. Det tager to dage at lave en enkelt episode.

Hvad seerne blandt andet vil bemærke er, at de seks Mainzelmännchen ikke taler rigtigt men enten er tavse eller halvvejs taler sort. Dette er fuldt bevidst, i det figurerne trods deres popularitet ikke skal stjæle billedet fra reklamerne. Det har dog ikke forhindret deres karakteristiske hilsen "Gu'n Aaamd" i at blive kendt.

Mainzelmännchen kan ses på ZDF alle hverdage indtil kl. 20.00. Efter kl. 20.00 og på søndage og landsdækkende helligdage må ZDF ikke sende reklamer.

De seks figurer 
 Anton – Brun hue – Den lystbetonede levemand der gerne køber den nyeste teknik.
 Berti – Gul hue – Computereksperten der løser ethvert problem med tastaturet.
 Conni – Blå hue – Den innovative der er altid er med på den sidste nye dille.
 Det – Hvid hue og briller – Chefen der er bedrevidende og holder sig til bøger.
 Edi – Rødt hår, ingen hue – Livsnyderen der står for kropsbevidsthed og estetik.
 Fritzchen – Sort hår, ingen hue – Den sportslige der dyrker enhver form for sport.

Die Mainzels 
I efteråret 2003 lanceredes en særskilt tegnefilmserie Die Mainzels, hvor de seks figurer optrådte i femminutters episoder sammen med tvillingesøstrene Lea og Zara og hunden Guudnberg. I denne serie taler figurerne rigtigt i modsætning til originalen.

Eksterne henvisninger 

ZDF.de – Mainzelmännchen

Animerede tv-serier
Tv-programmer fra Tyskland
Bente Sorgenfrey

Bente Sorgenfrey (født 28. april 1956) var formand for hovedorganisationen FTF, der repræsenterede 450.000 offentligt og privat ansatte, der var medlemmer af 75 forskellige medlemsorganisationer. 

Endvidere er Bente Sorgenfrey medlem af Det Økonomiske Råd, bestyrelsesmedlem i Lønmodtagernes Dyrtidsfond (LD), bestyrelsesmedlem i ATP og bestyrelsesmedlem i Lån & Spar Bank samt medlem af repræsentantskabet i Nationalbanken. 

Bente Sorgenfrey er uddannet som pædagog fra Frøbel Højskolen i 1978. I perioden fra 1994 til 2003 var Bente Sorgenfrey forbundsformand for pædagogernes fagforbund BUPL efter at have været formand for den lokale afdeling af BUPL i København. I november 2003 blev Bente Sorgenfrey valgt som formand for FTF. på kongressen i 2006 blev hun genvalgt for endnu en treårig periode, hvilket skete igen i 2009, 2012 og 2015..

Politisk ståsted 
Hun har efter eget udsagn været medlem af Kommunistisk Arbejderparti, til hun blev 25 år.

Noter

Ekstern kilde/henvisning 
 Bente Sorgenfreys blog 

Fagforeningsfolk fra Danmark
Pædagoger fra Danmark
Politikere fra KAP
Personer i Kraks Blå Bog
Årets ord

Årets ord er en kåring af et ord, som har præget et bestemt år. Det blev kåret fra 2006 til 2012 af sprogtidsskriftet Mål og Mæle og dets læsere, og siden 2009 også af programmet Sproglaboratoriet og DR P1's lyttere i samarbejde med Dansk Sprognævn og senere programmet Klog på Sprog. Det er ikke nødvendigvis et nyt, oprindeligt dansk eller et positivt ord. Nogle år er der også blevet kåret et udtryk eller en vending.

Årets ord fra og med 2006 
 Kyiv var årets ord 2022.
 Coronapas var årets ord 2021.
Samfundssind var årets ord 2020.
Klimatosse var årets ord 2019.
Hvidvask var årets ord 2018.
Kvindelandsholdet var årets ord 2017.
Danskhed var årets ord 2016.
Flygtningestrømme var årets ord 2015.
MobilePay  var årets ord 2014.
Årets ghettodanske ord: Shabab/shababe (ven/veninde). 
Årets skønne ord: Søstjernemel. 
Årets vending: På den lange bane 
Undskyld var årets ord 2013.
Stenalderkost var årets ord 2012.
Arabisk forår var årets ord 2011.
Vuvuzela var årets ord 2010.
Lømmelpakke var årets ord 2009.
Udlændingeservice var årets ord 2008. 
Årets udtryk var Ritts billige boliger (se Mål og Mæle 1/2009). 
Klimaministerium var årets ord 2007. 
Årets udtryk var varme hænder (se Mål og Mæle 1/2008). 
Ommer var årets ord 2006.
I opløbet om at blive årets ord i 2006 var:
(2) wellness
(3) blog

Andre bemærkelsesværdige ord fra 2006 inkluderer:  boligboble, Muhammed-tegning, sammenhængskraft, kulturkamp, fugleinfluenza, behandlingsgaranti, mikrobryggeri, gratisavis, indebrændt, friværdi, podcast, überseksuel, polonium-210.

Historie 
Inspirationen til kåringen af årets danske ord i Mål og Mæle kommer fra de tysktalende lande, som i mange år har haft kåringer af årets tyske, østrigske og schweiziske ord. I 2005 var ordet i Tyskland Bundeskanzlerin, dvs. en markering af, at ordets hunkønsform nu for første gang var blevet taget i brug i praksis i kraft af Angela Merkels tiltræden. 

Traditionen i Tyskland går helt tilbage til 1971. I mellemtiden har ord som Holocaust (1979) fra tv-serien med samme navn, Tschernobyl (1986), Aids (1987) og Millennium (1999) været årets tyske ord, altid med en del presseomtale.

Referencer

Eksterne kilder/henvisninger 
 Årets ord 2014
 Sabine Kirchmeier. “Årets ord 2016”. Nyt fra Sprognævnet . Marts 2017.

Dansk sprog
Sprogforskning
Sange fra anden sal

Sange fra anden sal (opr. Sånger från andra våningen) er en prisbelønnet svensk film fra 2000, skrevet og instrueret af Roy Andersson. Filmen indeholder flere små historier om forskellige folks liv, men den primære fokus ligger på Karl, der har brændt sin egen møbelforretning af for at få forsikringssummen. 

Filmen har en ofte surrealistisk kritik af et koldt samfund, der ødelægger sammenholdet mellem menneskene. I 2002 vandt den Bodilprisen for bedste ikke-amerikanske film, ligesom filmen modtog juryens pris ved Cannes-festivalen.

Medvirkende 
Lars Nordh
Stefan Larsson
Bengt C.W. Carlsson

Litteratur / kilder 
 Claus Christensen: Sange fra anden sal (Ekko nr. 7, 2001)

Eksterne henvisninger 
 

Dramafilm fra Sverige
Svenske film fra 2000
Bodilprisen for bedste ikke-amerikanske film
KUAC

KUAC eller Københavns Ungdoms og Arbejder Kollegium var et ungdomskollegium, som blev oprettet i 1961 på Gammel Køgelandevej i Valby, København. Kollegiet var udtryk for praktisk-socialt, kristent arbejde. Det blev indtil lukningen i 1972 drevet af en bestyrelse som en selvejende institution.

Kollegiet rummede henved 200 værelser, køkken, kantine, opholdsrum, stuer, lederboliger, sportsfaciliteter, bibliotek, vaskeri.

Kollegiet tilbød trygge rammer for især unge fra provinsen, som var under uddannelse i Københavnsområdet. Mange af disse unge var under uddannelse i organisationer som ØK, F. L. Smidt og A. P. Møller. Den ånd, der rådede, var liberal og frisindet, men der blev fastlagt et system af normer, som skabte overskuelighed og tryghed både for de unge og for deres familier. F.eks. var der forbud mod alkohol på kollegiets værelser. Kollegiet drog omsorg for de unge, som fik problemer eller kom i vanskeligheder, og blandt andet hjalp man unge med økonomiske problemer. Kollegiet tilbød fuld kost, rengøring på værelserne og mange andre ydelser, som havde sammenhæng med kollegiet som institution. På kollegiet var derfor ansat et stort personale.

På kollegiet afvikledes mange slags arrangementer, som bevirkede at det blev et slags hjem for de unge. Hvert år arrangeredes en årsrevy med lokale og fremmede deltagere. Her optrådte mange kunstnere, forfattere, sangere, musikere, mediefolk og andre underholdere. Kollegiet arbejdede sammen med Ungdommens Teater og Det kongelige Teater, og kunstnere fra Det kongelige Teater optrådte på kollegiet.

KUAC kollegiet blev fra 1961 og til sin nedlæggelse ledet af Kai Nyborg som forstander.
Han var med til at gøre kollegiet til en åben kulturel institution. Han tog afstand fra en missionsk eller missionerende holdning over for kollegiets beboere. Han var i sit udgangspunkt grundtvigsk. Hans frisindede holdning gav i begyndelsen anledning til konflikter med hensyn til kollegiets ledelse. 

Kollegiets mange slags service og ydelser belastede i det lange løb dets økonomi, og da der ikke kunne skaffes økonomisk støtte fra private fonde eller offentlige midler, måtte kollegiet lukke i 1972.

Kollegier i København
Valby